##### V -УПУТСТВО ПОНУЂАЧИМА КАКО ДА САЧИНЕ ПОНУДУ

- 1. Језик

Понуда и остала документација која се односи на понуду мора бити на српском језику.

- 2. Посебни захтеви у погледу начина на који понуда мора бити сачињена, начин попуњавања образаца

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. На полеђини коверте назначити назив понуђача, адресу, телефон и особу за контакт. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: Југословенске армије 18, 21400 Бачка Паланка, са назнаком: ,,Понуда за јавну набавку средстава за одржавање хигијене, број 1.1.6 – «НЕ ОТВАРАТИ». Понуда се сматра благовременом уколико је примљена од стране наручиоца до 25.06.2020. године, до 9 часова. Поступак јавног отварања понуда ће се спровести 25.06.2020. године у канцеларији директора Установе, улица Југословенске армије 18, на првом спрату, са почетком у 9 часова и 15 минута. Отварање понуда је јавно и може присуствовати свако заинтересовано лице. У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење за учествовање у отварању понуда. Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно, наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена. Понуда мора да садржи: 2.1. Потписан и оверен Образац број 3 - Изјава понуђача о испуњавању услова (као и изјава подизвођача уколико се подноси понуда са подизвођачем); 2.2.Попуњен, печатом оверен и потписан Образац структура цене (поглавље VI у конкурсној документацији); 2.3. Попуњен, печатом оверен и потписан Образац понуде (поглавље VII у конкурсној документацији). 2.4.Попуњен, печатом оверен и потписан Образац модел оквирног споразума (поглавље VIII у конкурсној документацији). 2.6.Попуњен, печатом оверен и потписан Образац изјаве о независној понуди (поглавље IX у конкурсној документацији),

Обрасце дате у конкурсној документацији понуђачи попуњавају откуцано или читко попуњено хемијском оловком, а овлашћено лице понуђача исте потписује и печатом оверава. Уколико понуђачи подносе заједничку понуду, група понуђача може да се определи да обрасце дате у конкурсној документацији потписују и печатом оверавају сви понуђачи из групе понуђача или група понуђача може да одреди једног понуђача из групе који ће потписивати и печатом оверавати обрасце дате у конкурсној документацији, изузев образаца који подразумевају давање изјава под материјалном и кривичном одговорношћу, који морају бити потписани и оверени печатом од стране сваког понуђача из групе понуђача. У случају да се понуђачи определе да један понуђач из групе потписује и печатом оверава обрасце дате у конкурсној документацији, наведено треба дефинисати споразумом којим се понуђачи из групе међусобно и према наручиоцу обавезују на извршење јавне набавке а који чини саставни део заједничке понуде сагласно чл. 81 Закона.

- 3. Понуде са варијантама

Понуде са варијантама нису допуштене. Понуда која садржи варијанте биће одбијена као неприхватљива.

- 4. Измена, допуна и опозив понуде

Понуђач може да измени, допуни или опозове своју понуду, у року и на начин који је одређен за подношење понуде у Позиву за подношење понуде објављеном на Порталу јавних набавки. Понуђач је дужан да јасно назначи који део понуде мења, односно која документа накнадно доставља. Измену, допуну или опозив понуде треба доставити на адресу Југословенске армије 18, 21400 Бачка Паланка, са назнаком: „Измена (или допуна, или опозив) понуде за јавну набавку средстава за одржавање хигијене, ЈН 1.1.6- НЕ ОТВАРАТИ”. На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника